Lühiülevaade Kanepi valla 2024. aasta eelarvest

Eelarve koostamise aluseks on Kanepi valla arengukava 2023-2030 ja eelarvestrateegia 2024-2027.

Eelarveperioodi tegevuste planeerimisel on eesmärgiks seatud jätkusuutlikkus.

**Valla sotsiaalmajanduslikud näitajad**

Kanepi vallas oli 2022. aasta 1. jaanuari seisuga 4805 elanikku, 2023 aasta 1. jaanuari seisuga 4812 elanikku ja 2024 aasta 1. jaanuari seisuga 4787. Valla maksumaksjate keskmine arv 2023. aasta oktoobri seisuga oli 2415 ja keskmine sissetulek 1441 eurot. Kanepi valla töötute arv oli 2023. aasta novembri seisuga 142.

**Joonis 1**.Maksumaksjate arv ja keskmine brutopalk

Kanepi vallal on 25 hallatavat asutust.

Koondeelarve

2024 aasta eelarve maht on 11 623 395 eurot.

Kanepi valla 2024 aasta koondeelarve

|  |  |
| --- | --- |
| **KOONDEELARVE** | **2024** |
|  |  **eelarve** |
| **PÕHITEGEVUSE TULUD** | **9 801 249** |
|  **Maksutulud** | **5 935 856** |
|  **Tulud kaupade ja teenuste müügist** | **937 480** |
|  **Saadavad toetused tegevuskuludeks** | **2 892 913** |
|  **Muud tegevustulud** | **35 000** |
| **PÕHITEGEVUSE KULUD** | **9 714 294** |
| **Antavad toetused**  | **777 865** |
| **Muud tegevuskulud** | **8 936 429** |
| **PÕHITEGEVUSE TULEM** | **86 955** |
| **INVESTEERIMISTEGEVUS** | **-1 477 001** |
| Põhivara müük (+) | 50 000 |
| Põhivara soetus (-) | -1 201 600 |
| Põhivara soetuseks antav sihtfinantseerimine (-) | -80 001 |
| Muude aktsiate ja osade soetus (-) | -97 500 |
| Finantstulud (+) | 100 |
| Finantskulud (-) | -148 000 |
| **EELARVE TULEM +/-** | **-1 390 046** |
| **FINANTSEERIMISTEGEVUS** | **823 007** |
| Kohustuste võtmine (+) | 1 205 007 |
| Kohustuste tasumine (-) | -382 000 |
| **LIKVIIDSETE VARADE MUUTUS** | **-567 039** |
| Muutus sularahas ja hoiustes | -567 039 |
| **Eelarve kogumaht** | **11 623 395** |

Põhitegevuse tulud

**2024. aasta eelarves on planeeritud põhitegevuse tulud 9 801 249 eurot. See on 176 924 eurot ehk 1,8% rohkem kui 2023. aasta eelarve.**

* Eelarve tuludest 57,7% ehk 5 655 334 eurot moodustab tulumaks. Planeeritud on laekumise kasvuks +10% (töötasudest jm analoogilisest tulust 5% ja pensionitulust laekuv osa moodustab 5%) arvestades 2023 a laekumisega, milleks oli 5 140 318 eurot. Kohalikele omavalitsustele eraldatav tulumaksuosa on alates 2024 a 11,89 % (2023 a 11,96%) töötasust jm analoogilisest tulust ning 2,5% riiklikust pensionitulust, mis on 258 000 eurot. Pensionitulu 2,5%-st on pikaajaliseks hoolduseks ette nähtud 1,88 %

s o summas 194 000 eurot. 2023. aastal oli pikaajalise hoolduse korralduse toetuse summa toetusfondis. Tulubaasi ühtlustamise raames jääb pensionidelt laekuvat tulumaksu osa lisaks 0,62%.

* Eelarve tuludest 2,9% s o 280 552 eurot moodustab maamaks.
* Kaupade ja teenuste müügist laekub eelarvesse 9,6% ehk 937 480 eurot. Laekumisest enamuse moodustavad tulud sotsiaalasutuste majandustegevusest s o 770 700 eurot.
* Saadud toetused moodustavad eelarve tuludest 29,5%, s o 2 892 913 eurot.
* s o Tasandus- ja toetusfond summas 2 892 913 eurot.

Tasandusfondi on toetusfondist üle tulnud matusetoetus, asendushooldusteenuse toetus ja hooldusreformi toetus. Pikaajalise hoolduse vahendid on tasandusfondi sisse arvestatud 221 737 eurot.

Riigilt laekub kohalikele omavalitsustele läbi toetusfondi üldharidus toetus, toimetulekutoetuse maksmise hüvitis, rahvastikutoimingute kulude hüvitis, kohalike teede hoiu toetus, koolieelsete lasteasutuste õpetajate tööjõukulude toetus, noorte huvihariduse ja huvitegevuse toetus, raske ja sügava puudega lastele abi osutamise toetus. Toetusfondist on välja jäetud pikaajalise hoolduse korralduse toetus, matusetoetus, asendus- ja järelhooldusteenuse toetus, mis on viidud tasandusfondi sisse.

Muud tulud (keskkonnatasud jms) moodustavad eelarve tuludest 0,4% ehk 35 000 eurot.

Põhitegevuse kulud

**2024. aasta eelarves on planeeritud põhitegevuse kulud 9 714 294 eurot.**

**Põhitegevuse kulud jaotuvad eelarvest tegevusvaldkondade lõikes järgmiselt:**

* **Üldised valitsussektori teenused -** kulub 9,89% ehk 960 533 eurot.
* **Avalik kord ja julgeolek** – kulub 0,04% ehk 3 550 eurot.
* **Majandus –** kulub 6,37% ehk 618 666 eurot.
* **Keskkonnakaitse –** kulub 1,50% ehk 146 000 eurot.
* **Elamu- ja kommunaalmajandus -** kulub 1,43% ehk 139 400 eurot.
* **Vabaaeg, kultuur ja religioon -** kulub 10,74% ehk 1 043 547 eurot.
* **Haridus -** kulub 50,68%ehk 4 922 971 eurot.
* **Sotsiaalne kaitse -** kulub 19,35% ehk 1 879 627 eurot

**2024 aasta eelarve põhitegevuse kulud tegevusvaldkondade lõikes**

**Põhitegevuse kulud jagunevad eelarvest majandusliku sisu järgi järgmiselt:**

* **Personalikulud** moodustavad 59,50% s o 5 780 255 eurot.
* **Majandamiskulud** moodustavad 31,56 % s o 3 065 974 eurot.
* **Sotsiaaltoetused** moodustavad 6,20% s o 602 028 eurot.
* **Eraldised moodustavad** 1,81 % s o 175 837 eurot.
* **Muud kulud** moodustavad 0,93% s o 90 200 eurot.

**2024 aasta eelarve põhitegevuse kulud majandusliku sisu järgi**

***Investeerimistegevus***

**2024. aasta eelarves on planeeritud investeeringukulud 1 527 101 eurot.**

**Investeeringukulud koosnevad:**

* **Põhivara soetusest**, s o 1 201 600 eurot.
* **Põhivara soetuseks antavast sihtfinantseerimisest**, s o 80 001 eurot.
* **Aktsiate soetusest,** s o 97 500 eurot-Võru Vesi AS aktsiate soetamine seoses vee- ja kanalisatsioonitrasside ehitusega.
* **Finantskuludest,** s o148 000 eurot.

**Investeeringutulud on planeeritud summas 50 100 eurot ja koosneb:**

* **Põhivara müügist,** s o 50 000 eurot.
* **Finantstuludest**, s o 100 eurot.

***Finantseerimistegevus***

* **Finantseerimistegevuse** all kajastatakse laenu võtmist summas 1 205 007 eurot ja laenude tagasimaksmist summas 382 000 eurot.
* **Likviidsete varade maht** **väheneb summas 567 039 eurot**, mis on 5,79 % põhitegevuse tuludest.

*Koostas*

*Kaida Vool*

*Finantsosakonna juhataja*